El grup local Fantuka oferirà un concert d'estil funk i disco dijous 13 d'agost
11 d’agost 2020

![Imagen 1](/media/wckauejx/91_mini_cartel.jpg)

Els Jardins de l'Antic Casino AHM del Port de Sagunt acolliran dijous que ve, 13 d'agost, un concert de la banda local Fantuka, grup d'estil funk i disco. Esta actuació, que serà a les 22.30 hores, està organitzada per la delegació de Festes i Cultura Popular de l'Ajuntament de Sagunt dins de la programació festiva Estiu 2020.

  

Fantuka és una banda local jove que oferix una selecció de temes dels anys 70 i 80 al més pur estil funk i disco. El grup es caracteritza per fer ballar el públic i sorprendre en els seus animats directes, oferint durant una hora i mitja un repertori de cançons amb versions de James Brown, Bruno Mars, Bee Gees, Queen, Earth Wind and Fire, entre d’altres.

  

Este esdeveniment seguirà les mesures sanitàries i d'aforament necessaries. En concret, els Jardins de l'Antic Casino AHM acolliran un màxim de 250 persones. Per a poder assistir a este esdeveniment és necessària la presentació de l'entrada, que pot adquirir-se de manera gratuïta accedint a servientradas.com, a través del següent enllaç [www.servientradas.com/](https://www.servientradas.com/espectaculo/ayuntamiento_de_sagunto/11/fantuka-en-concierto.html), o telefonant al 902 010 284.

![](/media/azggjcxo/91_c_cartel.jpg)  

  
  

*   [](http://www.facebook.com/sharer.php?u=https://aytosagunto.es/va/actualitat/el-grup-local-fantuka-oferira-un-concert-d-estil-funk-i-disco-dijous-13-d-agost/ "Facebook")
*   [](http://twitter.com/share?url=https://aytosagunto.es/va/actualitat/el-grup-local-fantuka-oferira-un-concert-d-estil-funk-i-disco-dijous-13-d-agost/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-grup-local-fantuka-oferira-un-concert-d-estil-funk-i-disco-dijous-13-d-agost/ "Linked In")
*   [](mailto:?body=https://aytosagunto.es/va/actualitat/el-grup-local-fantuka-oferira-un-concert-d-estil-funk-i-disco-dijous-13-d-agost/)